paragraph_text: Hafia FC je gvinejski nogometni klub iz grada Conakryja. Klub je tokom 1960-ih bio poznat pod nazivom Conacry II tj. imao je ime po gradskoj četvrti u kojoj se klub nalazi. U tom razdoblju klub je osvojio tri uzastopne titule nacionalnog prvaka – 1966., 1967. i 1968. Tijekom 1970-ih godina klub je dominirao afričkim nogometom te je početkom tog razdoblja promijenio ime u Hafia FC koji nosi i danas. Na lokalnom gvinejskom jeziku riječ Hafia znači „renesansa“ ili „zdravo“.